દહેજ ખાતે અાવેલી રિલાયન્સ થર્મેક્સ કંપનીમાં ફરજ બજાવતા ત્રણ એન્જિનિયર ગઇ રાતે દહેજ કંપનીમાં ફરજ પર અાવ્યા હતા. નાઈટ ડ્યૂટી પતાવી અા ત્રણેય એન્જિનિયરો કંપનીની ઈન્ડિગો કારમાં ભરૂચ જવા નીકળ્યા હતા. અા કાર દહેજ-ભરૂચ રોડ પર નવેઠા નજીકથી પસાર થઈ રહી હતી ત્યારે પાછળના ભાગેથી કોઈ અજાણ્યા વાહને કારને ટક્કર મારતા કાર ડિવાઈડર કૂદીને સામેથી અાવી રહેલી એક ખાનગી બસ સાથે કાર અથડાતાં જોરદાર ધડાકા સાથે અા અકસ્માત સર્જાયો હતો. અા ઘટનામાં કારનો કચ્ચરઘાણ બોલી ગયો હતો અને કારમાં બેઠેલા ત્રણ એન્જિનિયરો પરષોત્તમ સ્વાઈન (રહે મૂળ ઓરિસા, હાલ રહે. અાદિલ બંગલો, દહેગામ), રાજેશકુમાર (રહે. મૂળ ઝારખંડ, હાલ જાડેશ્વર સાંઈ મંદિર, દહેગામ), રાહુલ શ્રીવાસ્તવ (રહે. મૂળ રહે. મધ્યપ્રદેશ, હાલ અાદિલ બંગલો, દહેગામ) અને ડ્રાઈવર નૂરુદ્દીન ઈકબાલ દિવાન (રહે. કરજણ)ના ગંભીર ઈજાઓ થવાના કારણે ઘટનાસ્થળે જ મોત થયા હતા.